Na osnovu odredbe iz člana 9. do 11. Pravilnika o radu JP Elektroprivrede BiH d.d.-Sarajevo, Odluke o načinu izbora, postupku i kriterijima za izbor novih radnika i pripravnika u JP Elektroprivreda BiH d.d. Sarajevo broj 06-23311/2020 od 27.08.2020. godine (Prečišćen tekst), Odluke o utvrđivanju i rasporedu ovlaštenja Generalnog direktora, izvršnih direktora, pomoćnika generalnog direktora, Sekretara Društva i direktora podružnica Društva, broj: 06-14208/20 od 29.05.2020. godine (Prečišćeni tekst), Odluke Generalnog direktora o potrebi zapošljavanja novog radnika u Podružnici „Elektrodistribucija“ Bihać, zbog neplanirane okolnosti, broj 01-03-16175-1/22 od 10.06.2022. godine, direktor Podružnice „Elektrodistribucija“ Bihać, raspisuje:

 **DOPUNU OGLASA**

**za zapošljavanje novog radnika na neodređeno vrijeme**

Vrši se dopuna javnog oglasa za prijem radnika na neodređeno vrijeme uz probni rad u trajanju od 6.mjeseci, na radno mjesto:

1. Inženjer za građevinski nadzor rang 3 u Službi za realizaciju investicija, Sektor za investicije, mjesto rada Bihać, 1 izvršilac, rad u otežanim uvjetima,

Objavljenog u Dnevnom listu „Avaz“ dana 22.06.2022. godine, Web stranici Službe za zapošljavanje Unsko Sanskog kantona dana 22.06.2022.godine i Web stranici JP Elektroprivrede BiH d.d.-Sarajevo, kako slijedi:

U dijelu teksta Oglasa za radno mjesto pod brojem 1. dopunjava se poslijednji dio teksta, tako što će se sa kandidatima koji ispune uslove iz Oglasa obaviti pismeni ispit, a kandidati koji polože najmanje 70% tačnih odgovora imaju pravo da pristupe usmenom ispitu. Pitanja na pismenom ispitu se odnose na sadržaj poslova na radnom mjestu na koje se kandidat prijavio i opća pitanja iz poznavanja struke koju kandidat posjeduje. Usmeni ispit podrazumijeva pitanja iz oblasti poznavanja sadržaja poslova na radnom mjestu, poznavanje struke koju kandidat posjeduje, pitanja vezana za dosadašnje radno iskustvo u struci, pitanja za sticanje općeg dojma o kandidatu

U ostalom dijelu Oglas ostaje nepromijenjen.

Produžava se rok za podnošenje prijava 8 dana od dana objave ove dopune Oglasa u Dnevnom listu „Avaz“, web stranici Zavoda za zapošljavanje Unsko Sanskog kantona i Web stranici JP Elektroprivrede BiH d.d.-Sarajevo. Rok za podnošenje prijava računa se od objave ove dopune Oglasa.